**Termeni de referință**

**pentru realizarea unui sondaj sociologic**

1. **PRELIMINARII**

Asociaţia Obştească „Centrul de Resurse Juridice din Moldova” (CRJM) implementează proiectul „Sporirea eficienței și transparenței sistemului judiciar din Republica Moldova”, finanţat de către Programul USAID de Consolidare a Instituțiilor Statului de Drept în Moldova (ROLISP), prin USAID. Proiectul are scopul de a spori eficiența și transparența sistemului judiciar din Republica Moldova. Una din activitățile planificate în cadrul proiectului ține de efectuarea unui sondaj sociologic în rândul judecătorilor, procurorilor și avocaților cu privire la reforma sectorului justiției.

CRJM solicită oferte de la companii sociologice care ar fi disponibile să efectueze sondajul sociologic în perioada septembrie – octombrie 2015.

1. **SARCINILE FAȚĂ DE PRESTATOR:**

Compania sociologică (*prestatorul*) urmează să efectueze un sondaj sociologic la nivel național în rândul judecătorilor, procurorilor și avocaților.

Sondajul urmează a fi efectuat în baza contactului direct cu intervievații - judecători și procurori[[1]](#footnote-1) din toate instanțele de judecată[[2]](#footnote-2) / procuraturile[[3]](#footnote-3) din țară. Pentru avocați[[4]](#footnote-4) prestatorul poate propune o metodologie pentru un eșantion minim de 200 de avocați. Prestatorul va efectua sondajul sociologic și va prezenta împreună cu CRJM analiza datelor sondajului, în cadrul unui eveniment public.

Sondajul și analiza datelor urmează a fi efectuate conform următorului plan calendaristic:

* CRJM elaborează proiectul chestionarelor și le prezintă Prestatorului pentru feedback (7 – 15 septembrie);
* Prestatorul prezintă propuneri pentru îmbunătățirea proiectului de chestionar (15 – 20 septembrie 2015);
* Definitivarea și imprimarea chestionarelor (20 - 25 septembrie 2015);
* Instruirea intervievatorilor (25 - 30 septembrie 2015);
* Colectarea datelor prin administrarea chestionarului judecătorilor, procurorilor din cadrul instanțelor judecătorești din țară și a avocaților în baza metodologiei propuse de prestator (30 septembrie – 10 octombrie 2015);
* Procesarea chestionarelor, elaborarea analizei în baza sondajului, în coordonare cu CRJM (10 – 20 octombrie 2015). Datele vor fi prezentate pentru fiecare categorie de intervievați în mod separat (judecător, procuror și avocat). Raportul final trebuie să fie elaborat în limba română;
* Transmiterea chestionarelor completate către CRJM (20 octombrie 2015);
* Prezentarea analizei la un eveniment public de jumătate de zi, alături de reprezentanții CRJM (26-30 octombrie).

Termenele-limită pot fi revizuite de Beneficiar și Prestator în funcție de evoluția implementării activităților.

1. **LIVRABILE:** 
   1. Chestionarul final, în limba română și rusă;
   2. Chestionare completate de cel puțin 30% de procurori și judecători din toate instanțele judecătorești și procuraturile, precum și de cel puțin 200 de avocați.
   3. Raportul studiului în limba română, însoțit de anexele statistice care vor include toate datele colectate;
   4. Chestionarele completate
   5. Baza de date a studiului in document excel.
2. **TERMENII:** termenul final de prezentarea analizei– 20 octombrie 2015.
3. **INDICATORII DE PERFORMANȚĂ:**

* Numărul și calitatea chestionarelor completate;
* Respectarea termenelor-limită stabilite;
* Demonstrarea unei bune colaborări cu membrii echipei CRJM.

1. **CERINŢE FAŢĂ DE COMPANIA APLICANTĂ:**

* Să fie o entitate înregistrată în conformitate cu legislația Republicii Moldova;
* Să nu fie afiliată vreunui partid politic și să nu fie implicată în activități politice;
* Studii / analize realizate anterior în domenii similare;
* Experienţă dovedită în domeniul cercetărilor sociologice și în realizarea de evaluări, sondaje de opinie, realizarea şi operarea chestionarelor, realizarea interviurilor, organizarea focus grupurilor, colectarea şi prelucrarea datelor, munca analitică şi de raportare (5 ani minim).
* Să dispună de proprie rețea de intervievatori, care cunosc bine limbile română și rusă.

1. **Ofertele comerciale** urmează să fie prezentate prin e-mail sau în plic sigilat. Ofertele urmează să conțină următoarele informaţii:

* Denumirea, adresa poştală şi e-mail, telefonul și rechizitele bancare ale ofertantului și ale persoanei de contact.
* Semnătura persoanei responsabile şi amprenta ștampilei.
* Descrierea serviciilor necesare pentru buna desfășurarea a sondajului.
* Metodologia de eşantionare elaborată;
* Descrierea metodelor de procesare a datelor;
* Graficul activităţilor cu date concrete şi rezultatele aşteptate;
* Descrierea reţelei de intervievatori şi a modulului utilizat pentru instruirea lor înainte de cercetare;
* Lista cercetărilor sociologice efectuate de organizaţie în ultimii 5 ani la nivel naţional sau regional cu descrierea scurtă a obiectivelor lor;
* CV-urile experţilor calificaţi care vor fi implicaţi în pregătirea și colectarea datelor, în monitorizarea procesului de cercetare şi analiza datelor colectate;
* Trei persoane de referință, inclusiv adresa, email și numărul de telefon incluse;
* Lista clienților cu care a lucrat compania;
* Oferta financiară – bugetul detaliat. Prețul indicat în ofertă nu poate fi ajustat după termenul limită pentru prezentarea ofertelor;
* Mărimea tranșelor și etapele efectuării acestora, în car că se solicită plata în tranșe;
* Data ofertei.

Pot fi prezentate una sau mai multe variante de oferte.

1. Compararea ofertelor financiare se va face în lei moldovenești. Ofertele prezentate în altă valută vor fi calculate la cursul oficial al BNM din ziua deschiderii plicurilor, care va avea loc la data şi ora indicate mai jos.
2. Plata va fi efectuată în timp de maxim 5 zile bancare de la livrarea serviciilor şi a semnării actului de predare-primire. În caz de necesitate, A.O. „Centul de Resurse Juridice” va transmite o scrisoare de garanţie sau poate accepta achitarea serviciilor în tranșe.
3. Ofertele complete urmează a fi prezentate până la data de 2 septembrie 2015, ora 15.00 pe adresa str. Alexei Șciusev 33, Chișinău, sau transmise prin e-mail la [mihaela.cibotaru@crjm.org](mailto:mihaela.cibotaru@crjm.org).
4. Deschiderea plicurilor şi examinarea ofertelor va avea loc la data de 2 septembrie 2015, ora 16.00.
5. Companiile participante vor fi anunţate despre decizia cu privire la achiziție după finisarea procesului de selectare a ofertelor.
6. Pentru informaţii suplimentare, vă rugăm să ne contactaţi la numărul de telefon 022 843 601, mob: 0691 51 507 sau la adresa de E-mail [mihaela.cibotaru@crjm.org](mailto:mihaela.cibotaru@crjm.org).

1. La 1 august 2015, în Republica Moldova activau circa 470 de judecători și circa 700 de procurori. [↑](#footnote-ref-1)
2. În țară sunt 49 de instanțe judecătorești (44 de judecătorii, patru curți de apel și Curtea Supremă de Justiție). [↑](#footnote-ref-2)
3. În Republica Moldova există 53 de procuraturi (35 de procuraturi raionale, cinci procuraturi de sector (în mun. Chişinău), trei procuraturi municipale (Bălţi, Bender şi Chişinău), Procuratura UTA Găgăuzia (în Comrat), Procuratura Anticorupţie, Procuratura de Transport, trei procuraturi militare (Bălţi, Cahul şi Chişinău), patru procuraturi la nivelul curților de apel și Procuratura Generală). [↑](#footnote-ref-3)
4. Conform informației oficiale, în Republica Moldova sunt circa 1800 de avocați cu licența activă. [↑](#footnote-ref-4)